భారత క్రికెట్ జట్టు కేప్టెన్ విరాట్ కోహ్లీ మైదానంలో దూకుడుగా ఉంటాడు. ప్రత్యర్థులను ధాటిగా ఎదుర్కొంటూ, వారిని ముప్పుతిప్పలు పెడుతుంటాడు. క్రికెట్లో విజయవంతంగా దూసుకుపోతున్న కోహ్లీ విజయ రహస్యం గురించి ప్రపంచ క్రికెట్ క్రీడాకారులు, క్రిడాభిమానులు అనేక ఊహాగానాలు వ్యక్తం చేస్తూ ఉంటారు. కోహ్లీకి విజయం అంటేనే ఇష్టం అని కొందరు క్రీడాభినులు అనుకుంటుంటారు. కోహ్లీకి సెంచరీలు చేయడం, రికార్డులు సాధించడం ఇష్టం అని కొందరంటారు. ఇలా రకరకాలుగా కోహ్లీ విజయానికి గల కారణాలను విశ్లేషిస్తూ ఉంటారు. అయితే తన విజయానికి అసలు కారణం వేరే ఉందని కోహ్లీ చెప్పకనే చెప్పాడు. అదే ధైర్యం...అవును.. మైదానంలో ఉన్నప్పుడు తన ఆలోచనలు, భావాలు దెబ్బతినకుండా ధైర్యంగా ఉంటాడట కోహ్లీ. ఎలాంటి సవాలునైనా ధైర్యంగా ఎదుర్కొంటానని అంటున్నాడు. పరమహంస యోగానంద రచించిన ‘ఆటోబయోగ్రఫీ ఆఫ్ ఎ యోగి’(ఓ యోగి ఆత్మకథ)ని కోహ్లీకి ఇష్టమైన పుస్తకమని, అది చదివితే మన ఆలోచనలు, భావాలు మారి ఎలాంటి సవాళ్లనైనా ఎదుర్కొనే ధైర్యం వస్తుందని అంటున్నాడు. ‘వీలైతే మీరు చదవండి, మీలో కూడా మార్పు వస్తుంది’ అని సలహా కూడా ఇస్తున్నాడు. ఇంకెందుకు ఆలస్యం వెంటనే పుస్తకం కొని విజయానికి కావాల్సినంత ధైర్యాన్ని ఆపాదించుకోండి మరి.
bhaarata cricket jattu capten virat kohli maidaanamlo dookudugaa untaadu. pratyarthulanu dhaatigaa edurkontu, vaarini mupputippalu pedutuntaadu. cricketlo vijayavantamgaa doosukupotunna kohli vijaya rahasyam gurinchi prapancha cricket kreedaakaarulu, kridaabhimaanulu aneka oohaagaanaalu vyaktam chestu untaaru. kohliki vijayam antene ishtam ani kondaru kreedaabhinulu anukuntuntaaru. kohliki senchareelu cheyadam, rikaardulu saadhinchadam ishtam ani kondarantaaru. ilaa rakarakaalugaa kohli vijayaaniki gala kaaranaalanu vislaeshistuu untaaru. ayithe tana vijayaaniki asalu kaaranam vere undani kohli cheppakane cheppaadu. adhe dhairyam...avunu.. maidaanamlo unnappudu tana aalochanalu, bhaavaalu debbatinakunda dhairyamgaa untaadata kohli. elanti savalunaina dhairyamgaa edurkontaanani antunnadu. paramahamsa yogananda rachinchina ‘autobayography af e yogi’(oo yogi aatmakatha)ni kohliki ishtamaina pustakamani, adhi chadivite mana aalochanalu, bhaavaalu maari elanti savallanaina edurkone dhairyam vastundani antunnadu. ‘veelaithe meeru chadavandi, meelo kuudaa maarpu vastundi’ ani salaha kuudaa istunnadu. inkenduku aalasyam ventane pustakam koni vijayaaniki kaavaalsinanta dhairyanni aapaadinchukondi mari.